เอกสารแนบ 3

รายงานคณะกรรมการตรวจสอบ

คณะกรรมการตรวจสอบโดยการแต่งตั้งจากมติคณะกรรมการของบริษัทประกอบด้วยกรรมการอิสระ
จำนวน 3 ท่าน โดยมี นายประมวลชัย ทวีเศรษฐ์
เป็นประธานกรรมการตรวจสอบและกรรมการอิสระ นายกระจ่าง จารุพฤกษ์พันธ์ และ ดร.รัตนา
จัน-ทรวงศกร เป็นกรรมการตรวจสอบและกรรมการอิสระ

ในรอบระยะเวลาบัญชีปี 2554 คณะกรรมการตรวจสอบได้รับความร่วมมือเป็นอย่างดีจากผู้บริหาร
ผู้ตรวจสอบภายใน และผู้สอบบัญชีของบริษัทในการชี้แจงและให้ข้อมูลที่เป็นสาระสำคัญ
โดยมีการจัดประชุมร่วมกัน จำนวน 4 ครั้ง ในประเด็นตามขอบเขต หน้าที่รับผิดชอบที่สำคัญ ดังนี้

1.  พิจารณาสอบทานงบการเงินรายไตรมาสและงบการเงินประจำปี 2554
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่ารายงานการเงินดังกล่าวมีการเปิดเผยข้อมูลทางการเงินที่ครบถ้วนถูกต้องตามที่ควรในสาระสำคัญและเชื่อถือได้ตามมาตรฐานการบัญชีที่รับรองทั่วไป

2.  พิจารณาสอบทานงานระบบการควบคุมภายใน
    โดยพิจารณาจากรายงานการตรวจสอบภายในตามแผนงานที่ได้รับอนุมัติ
    ซึ่งครอบคลุมระบบงานที่สำคัญของบริษัท

3.  พิจารณาสอบทานให้บริษัท ฯ ปฎิบัติตามกฎหมายว่าด้วยหลักทรัพย์และตลาดหลักทรัพย์
    และกฎหมายที่เกี่ยวข้องกับธุรกิจ

4.  พิจารณาการเปิดเผยข้อมูลการดำเนินงานและ
    สอบทานและให้ความเห็นต่อรายการที่เกี่ยวโยงกันหรือรายการที่อาจก่อให้เกิดความขัดแย้งทางผลประโยชน์
    การตกลงเข้าทำรายการของบริษัทมีความสมเหตุสมผล
    และเป็นประโยชน์สูงสุดต่อการดำเนินธุรกิจของบริษัทและมีความโปร่งใสและมีการเปิดเผยข้อมูลอย่างถูกต้องและครบถ้วน

5. พิจารณาและเสนอแต่งตั้งผู้สอบบัญชี
คณะกรรมการตรวจสอบได้พิจารณาผลการปฏิบัติงานในปีที่ผ่านมาของผู้สอบบัญชี
โดยคำนึงถึงความน่าเชื่อถือความสามารถในการให้บริการและการให้คำปรึกษาในมาตรฐานการบัญชี
การสอบบัญชีและรับรองงบการเงินได้ทันเวลาและให้ความเห็นต่อคณะกรรมการบริษัท
เพื่อเสนอขออนุมัติแต่งตั้งผู้สอบบัญชีประจำปี 2555 ต่อที่ประชุมผู้ถือหุ้น

ภายใต้ขอบเขต หน้าที่ และความรับผิดชอบตามที่ได้รับมอบหมายจากคณะกรรมการบริษัท
คณะกรรมการตรวจสอบได้

ปฏิบัติงานอย่างรอบคอบ ด้วยความรู้ ความสามารถ
และความเป็นอิสระโดยไม่มีข้อจำกัดและเงื่อนไขในการกำกับดูแลเพื่อให้บริษัท ฯ

มีระบบการบริหารจัดการเป็นไปตามหลักบรรษัทภิบาลที่ดี มีความโปร่งใส ชัดเจน เชื่อถือได้
ตลอดจนให้คำแนะนำในเรื่อง

ต่างๆ ที่เกี่ยวข้อง
ซึ่งคณะกรรมการตรวจสอบมีความเห็นว่าบริษัทมีการรายงานข้อมูลทางการเงินและการดำเนินงานอย่างถูกต้อง
มีระบบ

การควบคุมภายในที่ดี มีการปฏิบัติตามกฎหมาย ข้อกำหนดและระเบียบข้อบังคับต่างๆ ที่เกี่ยวข้อง
มีการเปิดเผยรายการที่เกี่ยวโยงกัน

อย่างถูกต้องและมีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ โปร่งใส
และเชื่อถือได้ รวมทั้งมีการพัฒนา

ปรับปรุงระบบการปฏิบัติงานให้มีคุณภาพและเหมาะสมกับสภาพแวดล้อมทางธุรกิจอย่างต่อเนื่อง
โดยไม่พบข้อบกพร่องที่เป็นสาระสำคัญ

_______________________________

  (นายประมวลชัย ทวีเศรษฐ์) ประธานคณะกรรมการตรวจสอบ

  รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินเฉพาะและงบการเงินรวมของบริษัท
รวมถึงข้อมูลสารสนเทศทางการเงินที่ปรากฏในรายงานประจำปี
ซึ่งได้จัดทำขึ้นตามมาตรฐานการบัญชีที่รองรับโดยทั่วไปและสอดคล้องตามพระราชบัญญัติการบัญชี
พ.ศ. 2543 โดยบริษัทฯ เลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินของบริษัท

ทั้งนี้คณะกรรมการบริษัทได้มอบหมายให้คณะกรรมการตรวจสอบทำการสอบทานงบการเงินของ-บริษัทที่ผ่านมา
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน เพียงพอ
และได้รับรายงานว่ารายงานทางการเงินของบริษัทได้ถือปฏิบัติตามหลักการบัญชีที่รับรองทั่วไป
โดยเลือกใช้นโยบายทางบัญชีที่เหมาะสมและถือปฏิบัติอย่างสม่ำเสมอ
โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน
โดยความเห็นของคณะกรรมการตรวจสอบเกี่ยวกับเรื่องนี้ปรากฎในรายงานคณะกรรมการตรวจสอบซึ่งแสดงไว้ในรายงานประจำปีนี้แล้ว

นอกจากนี้คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผลเพื่อให้มั่นใจว่าข้อมูลทางบัญชีมีการบันทึกอย่างครบถ้วน
ถูกต้อง และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ
คณะกรรมการบริษัทมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อถือต่องบการเงินรวมและงบการเงินเฉพาะของบริษัทประจำปี 2554

_______________________________

(พลตำรวจโทจารักษ์ แสงทวีป)

รองประธานกรรมการและประธานกรรมการบริหาร